ایتالیانین باشکندی رومانین ۱۴۰ کیلومتر دوغوسوندا‌کی آکومولی‌ده چرشنبه سحره قارشی میدانا گلن و تخمیناً ۲۰ ثانیه داوام ائد‌ن ۶،۲ بؤیوکلویون‌ده‌کی زلز‌له‌ده اؤلنلرین ساییسی ۲۸۴ نفره یوکسلدی.
دئپرمده حیاتینی ایتیره‌نلرین آنجاق ۱۸۰نین کیملیگی تثبیت ائدیله‌بیلدی، بونلاردان ۲۱ی اوشاق.
اؤلنلر آراسین‌دا اینگیلیس، رومانیلی و کانادالی دا وار.
چوخ سایی‌دا انسانین ایتکین اولدوغونو ایفاده ائد‌ن یئتکی‌لیلر، اؤلو ساییسینین آرتابیله‌جیینی ایفاده ائدیر.
ایتالیا پرزیدنتی سرجیو ماتارئللا، بلدییه باشقانی ائشلیگین‌ده بؤلگه‌نی گزدی، آختارما قورتارما ایشلرینی یئرین‌ده آراشدیردی، چالیشانلارا تشکر ائتدی.
ماتارئللا داها سونرا دا، زلز‌له‌ده حیاتینی ایتیره‌نلر اوچون تشکیل ائدیله‌جک توپلو جنازه مراسیمینه قاتیلاجاق.
۶ ویرگول ۲ بؤیوکلویون‌ده بؤلگه‌ده‌کی دئپرمین آردین‌دان آرد‌چی شوکلار دا داوام ائدیر.
۳ گون‌ده مین‌دن چوخ آرد‌چی سارسینتی قید ائدیل‌دی. بعضیلرینین بؤیوکلویو ریشتر اؤلچه‌گی ایله ۵ یاریم دولایین‌دا.
آرد‌چیلار قورتارما ایشلرینه ده منفی تأثیر ائدیر.
ژئولوگلار، زلز‌له‌نین شدتی اوزون‌دن، مرکز اوستونه ان یاخین قصبه اولان آککومولی‌نین ۲۰ سانتیمتر چؤکدویونو ایفاده ائدیر.
زلز‌له‌نین اقتصادی چتین‌ دورومدا اولان ایتالیادا توریزم سئکتورونو وورابیله‌جگیندن قایغی دویولور.
